| สงครามรัสเซีย-ยูเครน |
| --- |
|  |
| 
หัวข้อหลัก |
| * ภูมิหลังทางประวัติศาสตร์
* ยูโรไมดาน
* การปฏิวัติแห่งศักดิ์ศรี
* ความขัดแย้งจากกลุ่มนิยมรัสเซีย
* การผนวกไครเมีย
* สงครามในดอนบัส
* เหตุการณ์ช่องแคบเคียร์ช
* วิกฤตการณ์รัสเซีย–ยูเครน (พ.ศ. 2564–2565)
	+ การรุกรานยูเครนของรัสเซีย พ.ศ. 2565
		- การประท้วง
 |
| 
หัวข้อสำคัญ |
| * กรณีศาลโลก
* สงครามคริสตจักรรัสเซีย-ยูเครน
	+ การผนวกเมโทรโปลิตันเนตแห่งเคียฟ
	+ การแตกหักของมอสโกกับคอนสแตนติโนเปิล พ.ศ. 2561
* สงครามข้อมูลข่าวสารรัสเซีย-ยูเครน
	+ สงครามไซเบอร์รัสเซีย-ยูเครน
		- การโจมตีแรนซัมแวร์ในยูเครน พ.ศ. 2560
		- เหตุโจมตีทางไซเบอร์ประเทศยูเครน พ.ศ. 2565
 |
| 
หัวข้อเกี่ยวเนื่อง |
| * การส่งมอบไครเมีย ค.ศ. 1954
* ข้อพิพาทเกาะตุซลา
* ความสัมพันธ์ระหว่างเบลารุสกับรัสเซีย
	+ รัฐสหภาพ
* ความสัมพันธ์ระหว่างยูเครนกับรัสเซีย
* การคว่ำบาตรโดยนานาชาติ
* ในสื่อ
* การประท้วงต่อต้านสงครามในรัสเซีย พ.ศ. 2557
* การรับรองสถานะของสาธารณรัฐประชาชนดอแนตสก์และสาธารณรัฐประชาชนลูฮันสก์
 |
| * ด
* ค
* ก
 |

ปัจจัยต่าง ๆ ทั้งทางสังคม วัฒนธรรม ชาติพันธุ์ และภาษาล้วนมีผลให้เกิดการก่อการกำเริบในภาคใต้และภาคตะวันออกของยูเครนซึ่งต่อมาปะทุเป็นสงครามรัสเซีย-ยูเครน ในฐานะผลสืบเนื่องจากการปฏิวัติแห่งศักดิ์ศรี (Revolution of Dignity) ที่เกิดขึ้นก่อนหน้า นับตั้งแต่ยูเครนได้รับเอกราชจากสหภาพโซเวียตในปี 1991 ความแตกแยกทั้งทางประวัติศาสตร์และวัฒนธรรม ประกอบกับโครงสร้างของรัฐที่อ่อนแอ ล้วนเป็นผลให้การสร้างอัตลักษณ์ร่วมของชาติยูเครนไม่เกิดขึ้น ในภาคตะวันออกและภาคใต้ของยูเครนใช้ภาษารัสเซียเป็นภาษาหลักแม้กระทั่งในหมู่ชาวยูเครนเองอันเป็นผลมาจากทั้งการทำให้กลายเป็นรัสเซียและการตั้งรกรากของกลุ่มชาติพันธุ์รัสเซียนับตั้งแต่ในสมัยจักรวรรดิรัสเซีย ประชากรในพื้นที่เป็นชาวไครเมียซึ่งเป็นกลุ่มชาติพันธุ์รัสเซียที่ตั้งรกรากในพื้นที่นับตั้งแต่การขับไล่ชาวตาตาร์ไครเมียโดยโจเซฟ สตาลิน ผู้นำโซเวียต หลังสิ้นสุดสงครามโลกครั้งที่สอง ลักษณะต่าง ๆ เหล่านี้แตกต่างสุดขั้วกับภาคตะวันตกและภาคกลางซึ่งในประวัติศาสตร์เคยอยู่ภายใต้ปกครองของจักรวรรดิต่าง ๆ ทั้งเครือจักรภพโปแลนด์–ลิทัวเนียและจักรวรรดิออสเตรีย ในพื้นที่นี้ อัตลักษณ์ทางชาติพันธุ์ ภาษา และความเป็นชาติอย่างยูเครนล้วนคงอยู่อย่างเหนียวแน่น

ความขัดแย้งระหว่างสองกลุ่มที่แตกต่างกันทั้งในทางประวัติศาสตร์และวัฒนธรรมได้ปะทุเป็นความขัดแย้งในทางการเมืองและสังคมภายหลังเหตุการณ์ยูโรไมดานซึ่งเริ่มขึ้นจากการที่วิกตอร์ ยานูกอวึช ประธานาธิบดียูเครน ปฏิเสธการลงนามในความตกลงสมาคมกับสหภาพยุโรปเมื่อวันที่ 21 พฤศจิกายน 2013 มีแรงสนับสนุนให้ยูเครนสร้างความสัมพันธ์ที่ใกล้ชิดกับสหภาพยุโรปอย่างมากในภาคกลางและภาคตะวันตก ในขณะที่ภาคใต้และภาคตะวันออกสนับสนุนให้กระชับความสัมพันธ์แน่นแฟ้นกับรัสเซีย ท้ายที่สุด ยานูกอวึชถูกบังคับให้ลาออกจากตำแหน่งในเดือนกุมภาพันธ์ 2014 ตามมาด้วยการประท้วงสนับสนุนรัสเซียในภาคใต้และภาคตะวันออกซึ่งให้ความสำคัญกับความผูกพันกับรัสเซียในทางประวัติศาสตร์ ภาษา และต่อต้านขบวนการยูโรไมดาน

อ้างอิง
-------

1. ↑  "What you should know about the Ukraine crisis". *PBS Newshour*. 7 March 2014. เก็บจากแหล่งเดิมเมื่อ 2 April 2015. สืบค้นเมื่อ 28 February 2015.
2. ↑  "History and Geography Help Explain Ukraine Crisis". *National Geographic*. 24 February 2014. เก็บจากแหล่งเดิมเมื่อ 17 February 2015. สืบค้นเมื่อ 28 February 2015.
3. ↑  "A Ukraine City Spins Beyond the Government's Reach". *The New York Times*. 15 February 2014. เก็บจากแหล่งเดิมเมื่อ 11 January 2021. สืบค้นเมื่อ 16 February 2017.
4. ↑  Richard Sakwa (2014). *Frontline Ukraine: Crisis in the Borderlands*. I.B.Tauris. p. 155. ISBN 978-0857738042. เก็บจากแหล่งเดิมเมื่อ 20 December 2019. สืบค้นเมื่อ 28 February 2015.